Bátadagar á Reykhólum verða í sumar haldnir þriðja árið í röð , en bátaeigendur og áhugafólk víða að hafa fjölmennt á þessa hátíð . Að sögn Aðalsteins Valdimarssonar , bátasmiðs og umsjónarmanns Bátasafns Breiðfirðinga á Reykhólum , eru þegar farnar að berast fyrirspurnir um tímasetningu þeirra . Hann segir að búið sé að ákveða að þeir verði fyrstu helgina í júlímánuði , dagana þriðja og fjórða . Á vef Reykhólahrepps segir að komi til þess að veður verði óhagstætt umrædda helgi verði hátíðin færð aftur um viku .